Cheap Thrills
„Cheap Thrills“ – avstraliyalik qoʻshiqchi va qoʻshiqnavis Sia ijro etgan qoʻshiq. Xonandaning This Is Acting (2016) nomli yettinchi studiyaviy albomiga kiritilgan. 2015-yilning 17-dekabrida chiqarilgan. Qoʻshiq matnini Sia va Greg Kurstin yozgan. Taronaning remiks versiyasi yamaykalik ashulachi Sean Paul bilan hamkorlikda ijro etilib, 2016-yilning 11-fevralida This Is Acting albomining ikkinchi singli oʻlaroq iTunesda eʼlon qilingan. Mazkur versiya hatto Grammy mukofotiga nomzod oʻlaroq koʻrsatilgan. Amerika Qo'shma Shtatlarida Cheap Thrills AQSH Billboard Hot 100 roʻyxatida birinchi oʻrinni egalladi va Sianing chartlardagi birinchi raqamli singl boʻldi hamda Paulning 2006-yilda chiqargan „Temperature“ trekidan keyingi birinchi singli boʻldi. Trek milliy Mainstream Top 40 va Radio Songs chartlarida ham birinchi oʻrinni egalladi. U Avstriya, Kanada, Fransiya, Germaniya, Irlandiya, Italiya, Meksika, Portugaliya, Ispaniya kabi koʻplab mamlakatlarda yuqori oʻrinlarni egalladi, shuningdek, Avstraliya, Daniya, Finlyandiya, Niderlandiya, Yangi Zelandiya, Polsha, Shveytsariya va Birlashgan Qirollikning eng yaxshi 10 taligi orasiga kirib, u Buyuk Britaniyaning Singles chartida ikkinchi oʻrinni egalladi. 2018-yilgi APRA Music Awards marosimida qoʻshiq mualliflari Sia va Kurstin chet elda eng koʻp tinglangan avstraliyalik asar nominatsiyasida gʻolib chiqdi. U yana 2019-yilgi APRA Music Awards va yana 2020-yilgi APRA Music Awards mukofotiga ham sazovor boʻldi. Cheap Thrills 2016-yilda dunyo boʻylab eng koʻp sotilgan ikkinchi singl boʻldi.